**מידסומר** (באנגלית: **Midsommar**) הוא סרט אימה-פולקלורי משנת 2019 שכתב וביים ארי אסטר בכיכובם של פלורנס פיו, ג'ק ריינור, ויליאם ג'קסון הרפר, וילהם בלומגרן וויל פולטר. הסרט מתאר קבוצת סטודנטים שנוסעת לשוודיה על מנת להשתתף בפסטיבל שמתרחש אחת לתשעים שנה ומוצאים עצמם לכודים בידי כת פגאנית.

הסרט, שהוא הפקה אמריקאית-שוודית, תוכנן בתחילה להיות סרט סלאשר המתרחש בקרב כת שוודית. אסטר התחיל לכתוב את התסריט בהתאם, אולם תוך כדי תהליך הכתיבה הוא עשה שינויים משמעותיים בעלילה, בפרט בקונפליקט המרכזי של הסרט. 

הסרט עלה לאקרנים בארצות הברית ב-3 ביולי 2019 בהפצת A24 ובשוודיה ב-10 ביולי 2019 בהפצת Nordisk Film. הסרט זכה לביקורות חיוביות מצד מבקרי הקולנוע, כאשר רבים מהם שיבחו את הבימוי של אסטר ואת המשחק של פיו.

תקציר העלילה
------------

**דני ארדור** (פלורנס פיו) היא סטודנטית לפסיכולוגיה הסובלת מדיכאון לאחר שאחותה נטלה את חייה ואת חיי הוריהן באמצעות פחמן חד-חמצני. המוות שלהם מערער עוד יותר את מערכת היחסים שיש לדני עם בן-זוגה, **כריסטיאן היוז** (ג'ק ריינור), סטודנט לתואר שני באנתרופולוגיה.

בקיץ שלאחר מכן, דני מגלה כי כריסטיאן וחבריו, **מארק** (ויל פולטר) ו**ג'וש** (ויליאם ג'קסון הרפר), הוזמנו על ידי חברם השוודי **פלה** (וילהם בלומגרן), להשתתף בחגיגת אמצע הקיץ של ה"הורגה" – הקומונה המשפחתית שלו שבהלסינגלנד, שוודיה. פלה מסביר כי החגיגות הצפויות השנה מתרחשות רק פעם בתשעים שנה. כריסטיאן לא סיפר לדני על כוונתו לטוס לאירופה למספר שבועות, והשניים רבים. בניסיון לתקן את המצב, כריסטיאן, בחוסר-רצון, מזמין את דני להצטרף, והיא מסכימה.

הקבוצה טסה לשוודיה ומגיעה לקומונה, שם הם פוגשים את **סיימון** ו**קוני**, זוג אנגלים צעירים שהוזמנו לפסטיבל על ידי אחיו של פלה, **אינגמר**. הוא מציע לקבוצה פסילוציבין, ובהשפעת הסמים דני חווה הזיות אודות אחותה המתה. המתיחות עולה לאחר שחברי הקבוצה עדים לטקס המכונה "אטסטופה" (Ättestupa) שבו בעל ואישה בני 72 מהקומונה משליכים את עצמם מראשו של צוק גבוה. בעוד הצופים האמריקאים והבריטים נסערים, מסבירים להם מארחיהם השוודים כי מדובר בביטוי רגיל לחלוטין של האופן שבו ה"הורגה" מתייחסים אל המוות, וכי כל חבר בקומונה שלהם צריך לעשות זאת בגיל 72. האירוע מטריד מאוד את הקבוצה, במיוחד את דני, אך הם מחליטים להישאר, בין השאר כי מסורות קיץ הן נושא התזה של ג'וש. סיימון וקוני מחליטים לעזוב. בזמן שקוני אוספת את חפציה, אחד מחברי הקומונה מודיע לה שסיימון כבר עזב לתחנת הרכבת בלעדיה. קוני, המבולבלת מעזיבתו של סיימון, מחליטה לעזוב לבדה.

כריסטיאן מחליט שגם הוא יכתוב את התזה שלו על ה"הורגה", למורת רוחו של ג'וש. ג'וש מתעניין במנהגים הרוחניים העתיקים של הקומונה, המבוססים על ציורים של אחד מחברי הקומונה שנולד כתוצאה מגילוי עריות שאותו מחשיבים השאר כנביא. מארק מטיל את מימיו על עץ עתיק, ומעורר את זעמו של אחד מחברי הקומונה. באותו הערב, אחת מחברות הקומונה מפתה את מארק ומובילה אותו למקום מבודד. בהמשך אותו הערב, ג'וש מתגנב למקדש במטרה לצלם את הספר הקדוש של הכת. אל המקום מגיע גבר עירום החובש מסכה העשויה מפניו של מארק. בעוד דעתו של ג'וש מוסחת, פטיש עץ גדולה מכה בראשו מאחור, ולאחר מכן גופתו נגררת אל מחוץ למקדש.

למחרת, בנות הקומונה משדלות את דני לקחת סמים פסיכדליים ולהשתתף בתחרות ריקודי עם. היא מנצחת בתחרות, ומוכתרת להיות "מלכת מאי", תואר נחשב בכת. במקביל, כריסטיאן, תחת השפעת סמים, מאולץ להשתתף בטקס מיני במטרה לעבר את **מאיה**, אחת מבנות הקומונה. לאחר שדני מגלה שכריסטיאן קיים יחסי מין עם מאיה, היא חווה התקף חרדה. זמן קצר לאחר מכן, כריסטיאן, עדיין מבולבל ומטושטש בשל היותו תחת השפעת סמים, מגלה את רגלו של ג'וש קבורה בחצר, ואת גופתו של סיימון, תלויה בפוזיציה של עיט של דם. אחד מזקני הקומונה נושף אבקה אל תוך פניו של כריסטיאן, ומשתק אותו.

כל חברי הכת מתאספים, יחד עם כריסטיאן המשותק, והם מסבירים לדני שכדי לטהר את הקומונה מהרוע שבה, עליהם להציע תשעה קורבנות אדם. ארבעת הקורבנות הראשונים הם אנשים מחוץ לקומונה, ג'וש, מארק, קוני וסימון, שפותו להגיע למקום על ידי פלה ואינגמר. ארבעת הקורבנות הבאים הם חברי הקומונה, שני הזקנים שכבר התאבדו, ועוד שני מתנדבים, אינגמר ומתנדב נוסף בשם **אולף**. דני, בתור מלכת מאי, צריכה כעת לבחור את הקורבן התשיעי והאחרון, שיכול להיות אדם זר או אחד מחברי הכת. דני שבורת הלב בוחרת להקריב את כריסטיאן. כשהוא עדיין משותק, כריסטיאן מוחדר אל תוך פגר של דוב ומוכנס אל תוך מקדש עשוי עץ, יחד עם כל הגופות ויחד עם שני המתנדבים שעדיין בחיים, שלהם נותנים משחה על מנת להקל על סבלם. המקדש מוצת ועולה באש. כשהוא נשרף והאש תופסת את אולף, הוא מתחיל לצרוח בייסורים. בחוץ, אנשי ה"הורגה" עונים ביללות למתנדב בעודם חוגגים את השלמת הטקס שלהם. דני מתייפחת מייסורים ומאימה, אך בהדרגה נרגעת ומתחילה לחייך.

שחקנים ודמויות
--------------

| שם השחקן/ית | שם הדמות | אודות הדמות |
| --- | --- | --- |
| פלורנס פיו | דני ארדור | סטודנטית לפסיכולוגיה, בת-זוגו של כריסטיאן. איבדה לאחרונה את הוריה ואחותה |
| ג'ק ריינור | כריסטיאן היוז | סטודנט לתואר שני באנתרופולוגיה, בן-זוגה של דני |
| ויליאם ג'קסון הרפר | ג'וש | סטודנט לתואר שני באנתרופולוגיה, חברם של כריסטיאן, פלה ומארק |
| וילהם בלומגרן | פלה | סטודנט שוודי שלומד בארצות הברית. חברם של כריסטיאן, ג'וש ומארק |
| ויל פולטר | מארק | חברם של כריסטיאן, ג'וש ופלה |
| אלורה טורצ'ה | קוני | תיירת בריטית, בת-זוגו של סיימון |
| ארצ'י מדקוויי | סיימון | תייר בריטי, בן-זוגה של קוני |
| ביורן אנדרסן | דן |  |
| אנה אוסטרם | קארין |  |
| מאטס בלומגרן | אוד |  |
| תומאס אנגסטרום | יארל |  |
| גונל פרד | סיב |  |
| איזבל גריל | מאיה |  |
| המפוס הולברג | אינגמר | אחיו של פלה |
| רבקה ג'ונסטון | אולריקה |  |
| אנקי לרסון | אירמה |  |
| ליב מג'נס | אולה |  |
| הנריק נורלן | אולף |  |
| לואיז פטרהוף | האנה |  |
| ג'וליה רגנארסון | אינגה |  |
| אגנס ווסטרלונד רייס | דגני |  |
|

הפקה
----

במאי 2018 פורסם כי ארי אסטר יכתוב ויביים את הסרט, כאשר לארס קנודסן ישמש כמפיק. חברת ההפקות השוודית B-Reel Films הפיקה את הסרט יחד עם Square Peg, כאשר חברת A24 שימשה כמפיצת הסרט. לדברי אסטר, ראשי B-Reel פנו אליו לביים סרט סלאשר שמתרחש בשוודיה, רעיון שאותו דחה בתחילה כי חש כי "אין לו דרך להיכנס לסיפור". אסטר בסופו של דבר הגה עלילה בה שתי הדמויות המרכזיות חוות מתח במערכת היחסים שלהם שנמצאת בתהליך התפרקות, וכתב את התסריט סביבו סביב נושא זה. הוא תיאר את התוצאה כ-"סרט פרידה עטוף במעטפת של סרט אימה-פולקלורי".

ביולי 2018 הצטרפו אל צוות השחקנים פלורנס פיו, ג'ק ריינור, ויל פולטר, וילהם בלומגרן, ויליאם ג'קסון הרפר, אלורה טורצ'יה וארצ'י מדקוויי. צילומי הסרט החלו ב-30 ביולי 2018 בבודפשט, הונגריה, והסתיימו באוקטובר 2018.‏

הפצה
----

ב-18 ביוני 2019 נערכה הקרנת טרום-בכורה לסרט, בבית הקולנוע Alamo Drafthouse שבניו יורק. הסרט הופץ באופן רשמי בארצות הברית ב-3 ביולי 2019 ובממלכה המאוחדת ב-5 ביולי 2019.‏ בשוודיה הסרט יצא ב-10 ביולי 2019.

### גרסת הבמאי

בתחילה, אורכו של הסרט כפי שערך אותו אסטר היה 171 דקות. חברת ההפקות A24 ביקשה ממנו לקצר את הסרט לקראת צאתו לאקרנים בהפצה מסחרית, והסרט הוקרן לראשונה בבכורה עולמית בניו יורק, במסגרת פסטיבל קולנוע לסרטי אימה ב-17 באוגוסט 2019. הסרט עלה לאקרנים בהפצה ארצית בארצות הברית ב-30 באוגוסט 2019, והוא צפוי להיות זמין לצפייה בלעדית ב-Apple TV במהדורה דיגיטלית ב-24 בספטמבר 2019.

### מדיה ביתית

הסרט צפוי להיות משווק למכירה עבור מדיה ביתית על גבי Digital HD ב-24 בספטמבר 2019 ועל גבי DVD ו-Blu-ray ב-8 באוקטובר 2019.

הכנסות ורווחים
--------------

נכון ל-15 בספטמבר 2019, הסרט הכניס 27.4 מיליון דולר בארצות הברית ובקנדה, ו-8.6 מיליון דולר באזורים אחרים, בסכום כולל של 36 מיליון דולר ברחבי העולם.

בארצות הברית ובקנדה הציפיות היו כי הסרט יכניס סכום של 8–10 מיליון דולר במהלך חמשת הימים הראשונים להקרנתו ב-2,707 אולמות קולנוע. בפועל, הסרט הכניס שלושה מיליון דולר ביום הראשון להקרנתו, כולל 1.1 מיליון דולר מהקרנות טרום-בכורה. ה-Deadline Hollywood כינה זאת "פתיחה מבטיחה". בסך הכל הכניס הסרט 10.9 מיליון דולר בשבוע הראשון להקרנתו, והיה הסרט השישי המכניס ביותר באותו השבוע בקופות הכרטיסים. על פי IndieWire, זוהי הכנסה ראויה, בהתחשב בתקציב המוערך של 8 מיליון דולר, אם כי הסרט צפוי להכנסות נוספות בשוק המדיה הביתית. בסוף השבוע השני להקרנתו, הכנסות הסרט צנחו ב-44% ל-3.7 מיליון דולר, ולמקום השמיני בהכנסות.

תגובות וביקורות
---------------

באתר האינטרנט Rotten Tomatoes, לסרט יש דירוג של 83% על סמך 311 ביקורות, עם ציון ממוצע של 7.54 מתוך 10. על פי דעת הרוב שבאתר, נכתב כי הסרט "שאפתני, מבוצע בצורה מרשימה, ומעל הכל מטריד ... [הסרט] ממשיך להוכיח כי התסריטאי-במאי ארי אסטר הוא יוצר סרטי אימה שיש לקחת אותו בחשבון". ב-Metacritic, לסרט ממוצע משוקלל של 72 מתוך 100, המבוסס על 54 מבקרים, ציון המעיד על "ביקורות חיוביות בדרך כלל". על פי סקר דעת קהל שנערך על יד CinemaScore, לסרט הוענק ציון "C+" בסולם שבין A+ עד F. ב-PostTrak הוענק לסרט ציון ממוצע של 3 מתוך 5 כוכבים, כש-50% מהנשאלים העניקו לסרט המלצת צפייה.

ג'ון דיפור מה-"הוליווד ריפורטר" כתב כי הסרט "יותר מטריד מאשר מפחיד, [אבל זה] עדיין טיול שכדאי לצאת אליו". אנדרו בארקר, שכתב עבור וראייטי, כתב כי זוהי "לא יצירת המופת או האסון שעליו מדברים הצופים הקולניים ביותר של הסרט. במקום זאת, מדובר במוזרות חריגה להפליא, שיצר קולנוען מוכשר שמאפשר לשאיפותיו להתעלות על ביצועיו". דייוויד אדלשטיין מ-"Vulture" שיבח את הופעתה של פלורנס פיו, וציין כי אסטר העניק לסרט יותר טון של אופרה (וגנר, לא פוצ'יני) מאשר סרט מפחיד", אך הגיע למסקנה שהסרט "לא מגובש [דיו], בגלל שדחפיו כל כך מפוצלים. זה משל על ההתעוררות הדתית של האישה - זו גם פנטזיית הנקמה של האישה על גבר שלא ענה על צרכיה הרגשיים - זו גם הפנטזיה המזוכיסטית של הבמאי הגברי על סירוס בידי כת מטריארכאלית".

אריק קון ב- IndieWire סיכם את הסרט כ-"סרט פרידה סוטה", והוסיף כי "אסטר לא תמיד מצליח להפתיע, אבל הוא מצטיין בלסובב את הסכין. אחרי deflowering שגורמת ל-"שדים" של קן ראסל להיראות מתון, אסטר מוצא דרכו לבדיקת מציאות מבהילה". ג'ושוע רוטקופף של Time Out העניק לסרט דירוג של 5 מתוך 5 כוכבים, וכתב כי "חתיכה פראית, ועם זאת מפותחת, אימה עממית שוודית, ההמשך ההזוי של ארי אסטר לסרטו "תורשתי" מוכיח כי הוא במאי סרטי אימה ללא מתחרים".

א.א. דווד (The A.V. Club) כתב כי הסרט "מתחרה עם "תורשתי" במחלקת ההלם האכזרי", והעניק לו ציון של "B+".‏ אריק פרנסיסקו (Inverse) כתב כי הסרט "מרגיש כמו ניצחון אחרי תורשתי", וכי אסטר "לוקח את זמנו המתוק כדי ללכוד את הצופים ברשתו". הוא מתאר את הסרט כ"גזלות דעת".‏ ריצ'רד ברודי (הניו יורקר) כתב כי הסרט "בנוי על חלל כה גדול של תובנה וחוויה, חלל כזה של אופי ומערכות יחסים, שאפילו הרמה הראשונה של בית הקלפים העלילתיים אינה יכולה להחזיק מעמד". הוא הוסיף, "בסופו של דבר הנושא של מידסומר פשוט באותה מידה שהוא רגרסיבי: אמריקאים, הישארו בבית".

ניקולאס קייג' (שכיכב בסרט איש הקש שעוסק בנושא דומה) אמר שהסרט "היה מרגש" ושהיו בו צילומים בסגנונו של אינגמר ברגמן. ג'ורדן פיל אמר שהסרט הוא סרט פגאני אייקוני עם "המראות המטרידים ביותר עד אימה שראיתי אי פעם בסרט".

קישורים חיצוניים
----------------

* 

* אתר האינטרנט הרשמי של מידסומר (באנגלית)
* מידסומר, ברשת החברתית פייסבוק

* מידסומר, ברשת החברתית אקס (טוויטר)

* מידסומר, ברשת החברתית אינסטגרם

* "מידסומר", במסד הנתונים הקולנועיים IMDb (באנגלית)

* "מידסומר", באתר AllMovie (באנגלית)

* "מידסומר", באתר Rotten Tomatoes (באנגלית)

* "מידסומר", באתר Box Office Mojo (באנגלית)

* "מידסומר", באתר Metacritic (באנגלית)

* "מידסומר", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Midsommar (18)". *British Board of Film Classification*. 29 ביוני 2019. נבדק ב-29 ביוני 2019. `{{cite web}}`:  (עזרה)
2. 1 2  Brueggemann, Tom (7 ביולי 2019). "'Spider-Man: Far from Home' Spins Box Office Gold as 'Midsommar' Starts Okay". *IndieWire*. נבדק ב-25 ביולי 2019. `{{cite web}}`:  (עזרה)תחזוקה - ציטוט: url-status (link)
3. ↑  D'Alessandro, Anthony (25 באוגוסט 2019). "Gerard Butler's 'Angel Has Fallen' Rises Near Franchise's 'London' Sequel With $21M+ Opening – Sunday Final B.O." *Deadline Hollywood*. נבדק ב-25 באוגוסט 2019. `{{cite web}}`:  (עזרה)תחזוקה - ציטוט: url-status (link)
4. 1 2  "Midsommar (2019)". *Box Office Mojo*. IMDb. נבדק ב-8 בספטמבר 2019. `{{cite web}}`:  (עזרה)תחזוקה - ציטוט: url-status (link)
5. ↑  Donnelly, Matt (19 ביוני 2019). "'Midsommar' Traumatizes Early Audiences (But in a Good Way)". *Variety* (באנגלית). `{{cite news}}`:  (עזרה)
6. ↑  Fleming Jr, Mike (8 במאי 2018). "A24 Pacts For 'Hereditary' Helmer Ari Aster's Next Horror Film". *Deadline Hollywood*. נבדק ב-30 ביולי 2018. `{{cite web}}`:  (עזרה)
7. 1 2 3  Edelstein, David (19 ביוני 2019). "Ari Aster's Midsommar Is an Ambitious, Blurry Horror Trip". *Vulture*. אורכב מ-המקור ב-19 ביוני 2019. `{{cite news}}`:  (עזרה)
8. ↑  Kroll, Justin (30 ביולי 2018). "Florence Pugh Lands Female Lead in 'Hereditary' Director Ari Aster's Next Film". *Variety*. נבדק ב-30 ביולי 2018. `{{cite news}}`:  (עזרה)
9. ↑  Sneider, Jeff (30 ביולי 2018). "Exclusive: Jack Reynor, Will Poulter to Star in Ari Aster's Follow-Up to Hereditary". *Collider*. נבדק ב-30 ביולי 2018. `{{cite web}}`:  (עזרה)
10. ↑  Barfield, Charles (30 ביולי 2018). "Florence Pugh, Jack Reynor, Will Poulter & More Set To Star In 'Hereditary' Director's New Horror Film". *The Playlist*. נבדק ב-30 ביולי 2018. `{{cite web}}`:  (עזרה)
11. ↑  Stolworthy, Jacob (19 ביוני 2019). "Midsommar reviews: 'Nightmarish' horror film hailed as modern-day Texas Chainsaw Massacre". *The Independent*. אורכב מ-המקור ב-20 ביוני 2019. `{{cite news}}`:  (עזרה)
12. ↑  D'Alessandro, Anthony (3 באפריל 2019). "Ari Aster's 'Midsommar' Moves To Midsummer – CinemaCon". *Deadline Hollywood*. נבדק ב-3 באפריל 2019. `{{cite web}}`:  (עזרה)
13. ↑  Loughrey, Clarisse (4 ביולי 2019). "Midsommar review: One of the year's strangest, most distressing, and most memorable films". *The Independent* (באנגלית). `{{cite news}}`:  (עזרה)
14. ↑  "Scary Movies XII Lineup Features Villains, Ready or Not, Director's Cut of Midsommar & More". *filmlinc.org*. Lincoln Center. נבדק ב-18 באוגוסט 2019. `{{cite web}}`:  (עזרה)
15. ↑  Squires, John (2019-09-04). "The Extended Director's Cut of 'Midsommar' Will Be Exclusively Released for Apple TV". *Bloody Disgusting!* (באנגלית אמריקאית). נבדק ב-2019-09-06.
16. ↑  McCrae, Phil (27 באוגוסט 2019). "Midsommar Release Date". נבדק ב-27 באוגוסט 2019. `{{cite web}}`:  (עזרה)
17. ↑  D'Alessandro, Anthony (29 ביוני 2019). "'Spider-Man: Far From Home' Could Weave Near Half Billion Web Around The World In First 10 Days Of B.O. – Preview". *Deadline Hollywood*. נבדק ב-3 ביולי 2019. `{{cite web}}`:  (עזרה)
18. 1 2  D'Alessandro, Anthony (6 ביולי 2019). "What Summer B.O. Slump? $2.8B+ Season Near Even With 2018 As 'Spider-Man: Far From Home' Heads To $177M-$184M". *Deadline Hollywood*. נבדק ב-6 ביולי 2019. `{{cite web}}`:  (עזרה)
19. ↑  D'Alessandro, Anthony (3 ביולי 2019). "'Spider-Man: Far From Home' Posts Record $39M+ Opening Tuesday, 'Midsommar' Sees $1M+ Previews". *Deadline Hollywood*. נבדק ב-3 ביולי 2019. `{{cite web}}`:  (עזרה)
20. ↑  D'Alessandro, Anthony (7 ביולי 2019). "'Spider-Man: Far From Home' Hooks $185M 6-Day Opening Records For Sony & Independence Day Holiday Stretch". *Deadline Hollywood*. נבדק ב-7 ביולי 2019. `{{cite web}}`:  (עזרה)
21. ↑  D'Alessandro, Anthony (14 ביולי 2019). "Counterprogramming 'Crawl' & 'Stuber' Collateral Damage In Superhero Summer As 'Spider-Man' Climbs To $45M+ – Update". *Deadline Hollywood*. נבדק ב-15 ביולי 2019. `{{cite web}}`:  (עזרה)
22. ↑  "Midsommar (2019)". *Rotten Tomatoes*. Fandango Media. נבדק ב-29 ביולי 2019. `{{cite web}}`:  (עזרה)
23. ↑  "Midsommar reviews". *Metacritic*. CBS Interactive. נבדק ב-28 באוגוסט 2019. `{{cite web}}`:  (עזרה)
24. ↑  DeFore, John (18 ביוני 2019). "'Midsommar': Film Review". *The Hollywood Reporter*. אורכב מ-המקור ב-20 ביוני 2019. `{{cite news}}`:  (עזרה)
25. ↑  Barker, Andrew (19 ביוני 2019). "Film Review: 'Midsommar'". *Variety*. אורכב מ-המקור ב-19 ביוני 2019. `{{cite news}}`:  (עזרה)
26. ↑  Kohn, Eric. "'Midsommar' Review: 'Hereditary' Director's Latest Horror Epic Is Actually a Perverse Breakup Movie". *IndieWire*. אורכב מ-המקור ב-19 ביוני 2019. `{{cite news}}`:  (עזרה)
27. ↑  Rothkopf, Joshua (19 ביוני 2019). "Midsommar". *Time Out*. אורכב מ-המקור ב-20 ביוני 2019. `{{cite news}}`:  (עזרה)
28. ↑  Dowd, A. A. (20 ביוני 2019). "*Midsommar* Is a Deranged (and Funny!) Folk-Horror Nightmare from the Director of *Hereditary*". *The A.V. Club*. נבדק ב-20 ביוני 2019. `{{cite web}}`:  (עזרה)
29. ↑  Francisco, Eric. "'Midsommar' Review: An Unnerving Summer Horror Where the Sun Never Sets". *Inverse* (באנגלית). נבדק ב-2019-07-01.
30. ↑  Brody, Richard (2019-07-08). ""Midsommar," Reviewed: Ari Aster's Backwards Horror Story of an American Couple in Sweden" (באנגלית). ISSN 0028-792X. נבדק ב-2019-07-09.
31. ↑  "Nicolas Cage Wants to Work With 'Midsommar' Director Ari Aster, But Hates Torture Porn – IndieWire". *www.indiewire.com*. נבדק ב-10 ספט' 2019. `{{cite web}}`:  (עזרה)
32. ↑  "Jordan Peele Praises 'Midsommar': An Iconic Pagan Movie With 'Atrociously Disturbing Images' – IndieWire". *www.indiewire.com*. נבדק ב-10 ספט' 2019. `{{cite web}}`:  (עזרה)